شەفەق نیوز/ پۆلیس پارێزگای هەڵەبجە، ئمڕوو جمعە،
باس ووردەکاریەیل نوویگ لەباوەت رووداو کوشتنەگە کرد ک رەسیە دوو کەس لەناو ماڵیگ،
و ئاشکرای شناسنامەی قوربانیەگان کرد، بەڵکم تا ئیسە نەڕەسیە هووکارەگانی.
موقەدەم بەرزان عوسمان قسەکەر وەناو پۆلیس لە کۆنگرەیگ
رۆژنامەوانی ئمڕوو وت: شوون گولە لە لەش دوو قوربانیەگە بوی، و یەکیگیان لە تەمەن
٤١ ساڵانە وەناو دیوان حەمە شەریف، و ئەواکە لە تەمەن ٢٢ ساڵان وەناو هۆکار بەختیار،
ک هەردوگیان کەسوکار یەکن، و لە تایفەی کاکەیین، و دوو تەرمەگە ئەرا پزشک دادوەری
رەوانە کریان.
وتیش؛ تا ئیسە دیار نییە چ هووکارەیلیگ هانە
پشت ئی روەداوە، و لێکۆڵینەوەگان وەردەوامن، و دیاریکرد ک کوشتنەگە وەشەو بوبە، و
نێزانیمن ئەگەر بوکوشەگە یەک کەسە یا زیاتر، بەڵکم دەسنریا بان دوو چەک لە ماڵەگە
ک لە کوشتنەگان وەکار هاوریانە وەگەرد مەخزەنەیل چووڵیگ.
